**Memorandum o podpore kandidáta na predsedu BBSK**

**medzi Ondrejom Lunterom**

**a politickou stranou Aliancia**

1. Signatári memoranda vyhlasujú, že ich spoločným cieľom je víťazstvo nezávislého kandidáta Ondreja Luntera vo voľbách za predsedu Banskobystrického samosprávneho kraja (BBSK) v roku 2022.

1. Signatári memoranda budú v nasledujúcom období za týmto účelom spolupracovať a koordinovať svoje politické a komunikačné aktivity v rozsahu, na akom sa dohodnú.

1. Toto memorandum sa netýka postupu signatárov vo voľbách poslancov samosprávneho kraja; jeho signatári však vyhlasujú, že nebudú vytvárať volebné koalície, ani inak spolupracovať s kandidátmi strán SMER - sociálna demokracia, Kotlebovci - Ľudová strana Naše Slovensko, REPUBLIKA a inými kandidátmi politického extrému.

1. Signatári memoranda rešpektujú snahu Ondreja Luntera ďalej rozširovať podporovateľov jeho kandidatúry s cieľom vytvoriť čo najširšiu koalíciu politickej a občianskej podpory jeho kandidatúry.

1. Ondrej Lunter vyhlasuje, že v prípade víťazstva vo voľbách za predsedu BBSK chce zostaviť v Zastupiteľstve BBSK čo najširšiu koalíciu zhody na záujmoch Banskobystrického kraja za účasti poslancov Aliancia, aby zohľadňovala záujmy voličov zvolených kandidátov za stranu Aliancia.